**ΦΥΛΛΟ ΑΞΙΟΛΟΓΗΣΗΣ ΚΕΦ.4 (ΕΝΟΤ. 4.1- 4.2- 4.4- 4.5)**

**Να χαρακτηρίσετε τις παρακάτω προτάσεις με Σ ή Λ.**

1. Η Επιδημιολογία μελετά τα αίτια και τη συχνότητα των λοιμωδών νοσημάτων.
2. Η Επιδημιολογία υποδεικνύει μέτρα πρόληψης.
3. Επιδημία είναι η αυξημένη συχνότητα μιας νόσου σε σχετικά μικρό χρονικό διάστημα σ’ ένα συγκεκριμένο πληθυσμό.
4. Η τροφική δηλητηρίαση μπορεί να παρουσιάσει επιδημική έκρηξη.
5. Η Ασιατική γρίπη (1972 – 1973) είχε πάρει διαστάσεις ενδημίας.
6. Ενδημία είναι η εξάπλωση μιας νόσου σ’ άλλες χώρες ή ηπείρους.
7. Επίπτωση είναι ο αριθμός των νέων κρουσμάτων της νόσου που εμφανίζονται κατά τη διάρκεια ενός συγκεκριμένου χρονικού διαστήματος.
8. Ενδημία έχουμε όταν η λοίμωξη παραμένει για μεγάλο χρονικό διάστημα σ’ ένα πληθυσμό, με σταθερή επίπτωση και επιπολασμό.
9. Επιπολασμός είναι το σύνολο των κρουσμάτων σε μια δεδομένη χρονική στιγμή.
10. Η πληθυσμιακή ανοσία δεν δρα προστατευτικά για τα άτομα που δεν έχουν ανοσία.
11. Τα λοιμώδη νοσήματα μπορεί να μεταδοθούν μέσω μολυσμένων αντικειμένων.
12. Τα χλαμύδια ανήκουν στους λοιμογόνους παράγοντες.
13. Για να εμφανιστεί ένα λοιμώδες νόσημα δεν είναι ανάγκη να υπάρχει ευπαθής πληθυσμός.
14. Η ανοσοποίηση του πληθυσμού εξασφαλίζει την καταπολέμηση λοιμωδών νοσημάτων.
15. Στην επιδημιολογική μελέτη καταγράφονται και η ηλικία και το φύλο των ασθενών.
16. Η καταπολέμηση των μέσων μεταφοράς αερογενών λοιμωδών νοσημάτων είναι ευκολότερη.
17. Η ανοσοποίηση εξασφαλίζει την εξαφάνιση των λοιμωδών νοσημάτων.
18. Η απομόνωση επιβάλλεται όταν η μολυσματικότητα της νόσου είναι μεγάλη.
19. Η απομόνωση γίνεται και για την προστασία των ίδιων των ασθενών από μικρόβια.
20. Ασθενείς που βρίσκονται σε ανοσοκαταστολή από χημειοθεραπεία δεν χρειάζονται προφυλάξεις.
21. Η ευλογιά ανήκει στα επιδημικά νοσήματα που είναι υποχρεωτική η διεθνής δήλωση.
22. Με την απολύμανση επιτυγχάνουμε την εξουδετέρωση των παθογόνων μικροβίων.
23. Η νόσηση σε μικρό χρονικό διάστημα πολλών ανθρώπων αποτελεί κύριο χαρακτηριστικό των λοιμωδών νοσημάτων.
24. Η είσοδος ενός μικροοργανισμού στον οργανισμό υγιούς ανθρώπου καλείται μόλυνση.
25. Στο χρόνο επώασης εμφανίζονται τα πρώτα συμπτώματα της νόσου.
26. Η λοίμωξη διαρκεί λίγες μέρες, μήνες και χρόνια.
27. Η μόλυνση μπορεί να οδηγήσει στο θάνατο του ασθενούς.
28. Η λύσσα μεταδίδεται άμεσα.
29. Τα κουνούπια, ως ξενιστές, μεταφέρουν έμμεσα ένα μικροοργανισμό.
30. Ο τέτανος μεταδίδεται με έμμεση μετάδοση.
31. Τα μαχαιροπίρουνα αποτελούν όχημα για την έμμεση μετάδοση ενός μικροοργανισμού.
32. Η φυματίωση αποτελεί ταυτόχρονα κοινωνικό και λοιμώδες νόσημα.

**ΑΠΑΝΤΗΣΕΙΣ**

|  |  |  |  |  |  |
| --- | --- | --- | --- | --- | --- |
| α/α |  | α/α |  | α/α |  |
| 1 | **Λ** | 12 | **Σ** | 23 | **Σ** |
| 2 | **Σ** | 13 | **Λ** | 24 | **Σ** |
| 3 | **Σ** | 14 | **Σ** | 25 | **Λ** |
| 4 | **Σ** | 15 | **Σ** | 26 | **Σ** |
| 5 | **Λ** | 16 | **Λ** | 27 | **Λ** |
| 6 | **Λ** | 17 | **Σ** | 28 | **Σ** |
| 7 | **Σ** | 18 | **Σ** | 29 | **Σ** |
| 8 | **Σ** | 19 | **Σ** | 30 | **Λ** |
| 9 | **Σ** | 20 | **Λ** | 31 | **Σ** |
| 10 | **Λ** | 21 | **Σ** | 32 | **Σ** |
| 11 | **Σ** | 22 | **Λ** |  |  |